



Z A P I S N I K
4. sjednice Vijeća Mjesnog odbora Studenski grad,
20. rujna 2021.
u prostorijama MO Studenski grad,
s početkom u 19:00 sati



[bookmark: _GoBack]NAZOČNI ČLANOVI VIJEĆA: Renata Hofer, Ivana Budimir,  Josip Jularić,    Marija Georgijev, Zoran Preradović, Boris Gnjidić, Vjekoslav Madunić i Cvitan Ćale


Predsjedava: Renata Hofer, predsjednica Vijeća.

Zapisnik vodi: Josip Jularić, član Vijeća


Predsjednica konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 4. sjednicu Vijeća Mjesnog odbora.

Nakon rasprave, jednoglasno, Vijeće prihvaća tekst Zapisnika sjednice Vijeća, održane  27. kolovoza 2021. 

Dopuna dnevnoga reda:

· Zahtjev za povremeno korištenje prostora – donošenje zaključka;

Predlaže se slijedeći 

D N E V N I   R E D


1. Prijedlog prioriteta Vijeća Mjesnog odbora Studentski grad za donošenje Plana komunalnih aktivnosti Gradske četvrti Gornja Dubrava u 2022. – donošenje zaključka;

2. Prijedlozi Vijeća Mjesnog odbora Studentski grad za Program građenja komunalne infrastrukture na području Grada Zagreba u 2022. - donošenje zaključka;

3. Prijedlozi Vijeća Mjesnog odbora Studentski grad za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022.- donošenje zaključka;

4. Nacrt prijedloga Odluke o izmjenama i dopunama Odluke o nerazvrstanim cestama – davanje mišljenja;

5. Zahtjev gđe. Jozić Jelene za otkup k. č. 1393, k. o. Dubrava - donošenje zaključka;

6. Zahtjevi za povremeno korištenje prostora u objektu mjesne samouprave– donošenje zaključka;

7. Davanje mišljenja o nacrtu prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina - donošenje zaključka;

8. Prijedlog za rješavanje komunalne problematike na području Mjesnog odbora Studentski grad – donošenje zaključka;

9. Prijedlog izrade pravilnika o korištenju prostorija Mjesnog odbora Studentski grad – donošenje zaključka;

10.  Zahtjevi za povremeno korištenje prostora u objektu mjesne samouprave– donošenje zaključka;

11. Pitanja, prijedlozi i obavijesti.


	
Ad 1. Prijedlog prioriteta Vijeća Mjesnog odbora Studentski grad za donošenje Plana komunalnih aktivnosti Gradske četvrti Gornja Dubrava u 2022. – donošenje zaključka;
Predsjednica usmeno informira nazočne o prijedlozima koji su prihvaćeni za 2020/2021. godinu te o provedenoj realizaciji 
 Vijeće jednoglasno donosi
 
Z A K LJ U Č A K
 
Predlažu se slijedeće komunalne aktivnosti:
· Proširenje / uređivanje dodatne trake na skretanju iz Dankovečke u ulicu Vile Velebita
· Uređenje parka za djecu u ulici Vile Velebita 28
· Zamjena svih „žutih“ ležećih policajaca na ulici Vile Velebita crvenim uzdignutim površinama
· Uređivanje parkirališta i zelenog otoka u ulici Gjure Prejca (točna lokacija i fotografije poslat će Renata Hofer)
· Uređivanje ostatka popločenja u ulici Vile Velebita 1a – 1h (tzv. Potkova)
· Spuštanje nogostupa kod staračkog doma u Gavazzievoj ulici 
· Spuštanje nogostupa kod Centra za autizam u ulici Vile Velebita
· Ugradanja uspornika ili postavljanje semafora na ulici Klin (točnu lokaciju kao i fotografije poslat će vijećnik Zoran Preradović)




Ad 2. Prijedlozi Vijeća Mjesnog odbora Studentski grad za Program građenja komunalne infrastrukture na području Grada Zagreba u 2022. – donošenje zaključka;

Predsjednica usmeno informira nazočne o predmetu rasprave i odlučivanja.

Vijeće jednoglasno donosi

Z A K LJ U Č A K

Predlažu se sljedeće aktivnosti građenja komunalne infrastrukture:
· Uređenje / prenamjena čestice 4866/1 u vlasništvu grada na uglu Dankovečke i Koledinečke ulice koja se trenutno koristi kao divlje parkiralište te se povremeno ustupa na korištenje lunaparku u park sa klupicama i zelenilom
· Izgradnja biciklističke staze u Gavazzievoj ulici, Lovrakovoj i Koledinečkoj ulici, odnosno u zonama 30
· Reguliranje / rješavanje problema parking mjesta u Gavazzievoj ulici u dogovoru s prometnim stručnjacima


Ad 3. Prijedlozi Vijeća Mjesnog odbora Studentski grad za Program održavanja javnih prometnih površina, građevina i uređaja javne namjene, javne rasvjete te izvanrednog održavanja nerazvrstanih cesta na području Grada Zagreba u 2022. – donošenje zaključka;

Predsjednica usmeno informira nazočne o predmetu rasprave i odlučivanja.

Vijeće jednoglasno donosi

Z A K LJ U Č A K

Predlažu se sljedeće aktivnosti održavanja javnih površina, građevina:

· Popravak stepenica i platoa kod zgrada na Koledinečkoj ulici za što je već napravljena projektna dokumentacija
· Uređenje ulaza u garaže zgrada na Koledinečkoj ulici
· Uređenje pješačkih staza na Lovrakovoj ulici
Ad 4. Nacrt prijedloga Odluke o izmjenama i dopunama Odluke o nerazvrstanim cestama – davanje mišljenja;

Predsjednica obavještava vijećnike da nije dobila dovoljno informacija te se Vijećnici jednoglasno slažu da se isti dostave za sljedeću sjednicu kako bi se mišljenje moglo dati.



Ad 5. Zahtjev gđe. Jozić Jelene za otkup k. č. 1393, k. o. Dubrava - donošenje zaključka

Predsjednica usmeno informira nazočne o predmetu rasprave i odlučivanja.

Vijeće jednoglasno donosi

ZAKLJUČAK

Budući da se gospođa Jozić nije izjasnila za što bi koristila spomenutu česticu kao i zbog zaključujemo da čestica mora ostati u vlasništvu grada kako bi bila na korist građanima te predlažemo da se istu česticu pogledat sa stručnom osobom iz Gradskog ureda za prostorno uređenje, izgradnju grada, graditeljstvo, komunalne poslove i promet koja će donijeti zaključak da li bi ta čestica bile primjerena za gradnju vrtića ili nečeg drugog. Prijedlog upućujemo GČ Gornja Dubrava na razmatranje.


Ad 6. Zahtjevi za povremeno korištenje prostora u objektu mjesne samouprave – donošenje zaključka;

Predsjednica usmeno informira nazočne o predmetu rasprave i odlučivanja.

ZAKLJUČAK

Vijeće jednoglasno donosi odluku da Rock'n'roll klubu Limbo rock odobri zahtjev, ali im se ne odobrava korištenje svake subote već svake druge subote u mjesecu.



Ad 7. Davanje mišljenja o nacrtu prijedloga Odluke o mjestima za trgovinu na malo izvan prodavaonica i tržnica na malo koja se obavlja na pokretnim napravama i vanjskom izgledu pokretnih naprava i privremenih građevina - donošenje zaključka;

Predsjednica usmeno informira nazočne o predmetu rasprave i odlučivanja.

Vijeće jednoglasno donosi

ZAKLJUČAK

Kako je potrebno provjeriti predložene lokacije za trgovine i tržnice na malo prije donošenja odluke. 


Ad 8. Prijedlog za rješavanje komunalne problematike na području Mjesnog odbora Studentski grad – donošenje zaključka;

Predsjednica usmeno informira nazočne o predmetu rasprave i odlučivanja.

Vijeće jednoglasno donosi

ZAKLJUČAK

Kako je potrebno organizirati sastanak između predstavnika čistoće i komunalnog odjela kako bi se riješili problemi otpada i neodgovornog ponašanja građana na području Studentskog grada. Predlaže se navedeni sastanak na koordinacijski sastanak koji saziva predsjednika Vijeća gradske četvrti Gornja Dubrava. Kao jedno od rješenja predlažemo kvartovskog policajaca koji će pratiti komunalnog redara u obavljanju posla na području MO Studentski grad. Nakon traženog sastanka vijećnici će biti u mogućnosti donijeti odluku. 


Ad. 9. Prijedlog izrade pravilnika o korištenju prostorija Mjesnog odbora Studentski grad – donošenje zaključka;

Predsjednica obavještava vijećnike kako će materijale za izradu pravilnika o korištenju prostorija MO Studentski grad poslati Vijećnicima naknadno na uvid.

Vijeće jednoglasno usvaja prijedlog.

Ad.10 Zahtjevi za povremeno korištenje prostora u objektu mjesne samouprave – donošenje zaključka;

SUH Studenski grad dužan je podnijeti vijeću mjesnog odbora Studentski grad zahtjev za produžavanje termina.

Vijeće jednoglasno usvaja prijedlog.


Ad. 10. Pitanja, prijedlozi i obavijesti.

Predsjednica usmeno informira nazočne o predmetu rasprave i odlučivanja.

Vijećnici iznose sljedeće prijedloge:

· Postavljanje koševa za smeće na parkingu kod Gavazzijeve ulice (kod Kauflanda)
· Postaviti rampu na parking iza zgrade Plodine kod Koledinečke ulice
· Tražiti da se dozvola lunaparku za korištenje prostora ubuduće ne produžuje na parkinga između Dankovečke i Koledinečke ulice kako bi se ta čestica koristila kao park.   
                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                               Dovršeno u 20:50 sati.

KLASA:026-02/21-002/1636
URBROJ:251-06-11-514
U Zagrebu, 20. rujna 2021.

Zapisnik sastavio: 						 Predsjednica Vijeća
Josip Jularić							    Mjesnog odbora
                                                                                                    Studentski grad
                                                                                                      Renata Hofer
